гарантирана во практика. Парламентот сè уште нема воведено формална постапка за преглед на ревизорските извештаи на Заводот. Меѓутоа, Заводот продолжи да ги врши своите обврски на одговорен и професионален начин. Националниот координатор за авторизација пријави 20 неправилности поврзани со заштита на финансиските интереси на ЕУ , од кои две беа упатени до Јавниот обвинител за понатамошно разгледување. Националната стратегија 2014- 16 година за заштита на финансиските интереси на ЕУ се уште не е донесена.

Во 2013 година, властите евидентираа осум случаи (266 банкноти) на фалсификувани евра . Централната дирекција за спречување на фалсификување пари соработува и учествува во обуките кои ги одржува Европската полиција. Воспоставена е нова електронска база на податоци за фалсификување и се користи од страна на Министерството за внатрешни работи, но допрва треба да се направи достапна за сите останати соодветни институции.

#### Заклучок

Одреден напредок е направен во областа на финансиска контрола со донесувањето на документот за јавна внатрешна финансиска контрола и во областа на заштита на еврото од фалсификување. Спроведувањето на начелата за раководна одговорност останува ограничено во областа на јавна внатрешна финансиска контрола. Државниот завод за ревизија, сè уште, не е заштитен во Уставот и неговата финансиска независност, особено, не е сè уште гарантирана во практика. Севкупно, подготовките се во умерено напредна фаза.

### 4.33. Поглавје 33: Финансиски и буџетски одредби

Не е направен напредок во областите традиционални сопствени ресурси , ресурси на данок на додадена вредност или ресурси на бруто национален доход . Меѓутоа, одреден напредок беше направен во клучните области на политиките кои се однесуваат на исправна примена на финансискиот систем. (За развојот во овие области, види поглавје 6 - Оданочување, 18 - Статистика, 29 - Царинска унија и 32 - Финансиска контрола.) Одреден напредок беше направен во подобрување на административната инфраструктура за борба против даночно затајување и измама и намалување на обемот на сивата економија, иако решавањето на овие прашања останува значаен предизвик. Административниот капацитет на институциите кои се директно вклучени во системот на сопствени ресурси (царина, оданочување, статистика и финансиска контрола) треба, дополнително, да се зајакне. Целосно оперативна координативна структура за да се обезбеди точна пресметка, сметководство, предвидување, собирање, плаќање и контрола на сопствените ресурси и известување на ЕУ за спроведувањето на правилата на ЕУ за сопствени ресурси ќе треба да се утврд и во догледно време. Подготовките во оваа област се во рана фаза.

#### Заклучок

Ограничен напредок беше направен во ова поглавје. Треба да се утврди административната рамка за применување на правилата за сопствени ресурси. Севкупно, подготовките во областа на финансиски и буџетски одредби се во рана фаза.

## Статистички анекс СТАТИСТИЧКИ ПОДАТОЦИ

## Република Македонија

Основни податоци	Заб.	2001	2009	2010	2011	2012	2013
Население (во илјади)	2 031	2 049	2 053	2 057	2 060	2 062
Вкупна површина на земјата (km²)	25 713	25 713	25 713	25 713	25 713	25 713

Национални пресметки	2001	2009	2010	2011	2012	2013
Бруто домашен производ (БДП) (во милиони од националната валута )	233 840	410 734	434 112	459 789	458 621п.	473
Бруто домашен производ (БДП) (во милиони	3 839	6 703	7 057	7 473	7 454п.	7

56